Държавен вестник, бр. 42, 2007 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  42
2. съдействат за издаването и получаването
от съответните компетентни органи на всички
необходими документи за осъществяване на
съответната инвестиция и за извършване на
свързаната с нея стопанска дейност.
(4) Таксите за издаване на документите по
ал. 3, т. 2, определени с нормативен акт, са за
сметка на инвеститора.
(5) Редът за индивидуално административ-
но обслужване се определя с правилника за
прилагане на закона.”
§ 25. Създава се чл. 22а:
“Чл. 22а. (1) По искане на инвеститор, полу-
чил сертификат за клас инвестиция, съответни-
ят компетентен орган може да:
1. извършва продажба на недвижим имот—
частна държавна собственост, по местонахож-
дението на инвестицията, без провеждане на
търг, след оценка и писмено съгласие от минис-
търа на икономиката и енергетиката и от ми-
нистъра на регионалното развитие и благоуст-
ройството, а за имоти, предоставени за управ-
ление на Министерството на отбраната—без
провеждане на търг, след оценка и писмено
съгласие и от министъра на отбраната, след
което областният управител издава заповед за
прехвърляне правото на собственост и сключва
договор с инвеститора;
2. извършва продажба на недвижим имот—
частна общинска собственост, по местонахож-
дението на инвестицията, без провеждане на
търг или конкурс, след оценка и решение на
общинския съвет; въз основа на решението
кметът на общината издава заповед и сключва
договор с инвеститора;
3. учредява възмездно ограничено вещно
право върху недвижим имот—частна държавна
собственост, по местонахождението на инвес-
тицията, без провеждане на търг, след оценка и
писмено съгласие от министъра на икономика-
та и енергетиката и от министъра на регионал-
ното развитие и благоустройството, след което
областният управител издава заповед за учре-
дяване на ограничено вещно право и сключва
договор с инвеститора;
4. учредява възмездно ограничено вещно
право върху недвижим имот—частна общин-
ска собственост, по местонахождението на ин-
вестицията, без провеждане на търг или кон-
курс, след оценка и решение на общинския
съвет; въз основа на решението кметът на об-
щината издава заповед и сключва договор с
инвеститора.
(2) Оценките по ал. 1 се извършват най-мал-
ко от двама независими лицензирани оцените-
ли, като крайната пазарна цена не може да бъде
по-ниска от средноаритметичната стойност на
изготвените независими оценки.
(3) Неизпълнението на инвестиционния про-
ект относно срока и размера на инвестицията
се включва в съответния договор като основа-
ние за разваляне.
(4) Договорите по ал. 1 се сключват в писме-
на форма и се вписват по разпореждане на съ-
дията по вписванията по местонахождението
на имота.
(5) Съответният компетентен орган по ал. 1
изпраща в агенцията екземпляр от договора в
7-дневен срок от сключването му.
(6) Информацията за осъществените сделки
с недвижими имоти—частна държавна и част-
на общинска собственост, и за резултатите от
изпълнението на договорите се предоставя сво-
евременно от агенцията на министъра на ико-
номиката и енергетиката и се включва в годиш-
ния доклад по чл. 11б, т. 5.
(7) Инвеститорът не може да се разпорежда
с придобитите по реда на ал. 1 недвижими имо-
ти и да прехвърля учредените върху тях ограни-
чени вещни права до изтичането на срока по
чл. 12, ал. 2, т. 8.
(8) Договорите по ал. 1 се сключват при ус-
ловията на действащото законодателство в об-
ластта на държавните помощи.”
§ 26. Създава се чл. 22б:
“Чл. 22б. (1) По предложение на министъра
на икономиката и енергетиката Министерски-
ят съвет може да отпуска средства за финансо-
во подпомагане изграждането на елементи на
техническата инфраструктура—местни пътища
и улици—публична общинска собственост, во-
доснабдителни и канализационни мрежи и съ-
оръжения—публична общинска или държавна
собственост, от най-близо изградения елемент
на инфраструктурата до границите на имота:
1. за осъществяване на инвестиция от клас “А”;
2. за осъществяване на два или повече серти-
фицирани инвестиционни проекта, осъществя-
вани на територията на индустриална зона.
(2) Министърът на икономиката и енерге-
тиката може да предлага на Министерския съ-
вет да отпусне средства за финансово подпома-
гане по ал. 1, когато са изпълнени изисквания-
та на чл. 16.
(3) Взаимоотношенията във връзка с изграж-
дането на техническата инфраструктура по ал.
1 се уреждат с правилника за прилагане на за-
кона съгласно действащото законодателство в
областта на държавните помощи.
(4) Инвестициите по ал. 1, които се осъ-
ществяват във високотехнологичните дейнос-
ти или в административните граници на ико-
номически изоставащи региони, се насърча-
ват приоритетно.”
§ 27. Създава се чл. 22в:
“Чл. 22в. (1) По предложение на министъра
на икономиката и енергетиката Министерски-
ят съвет може да отпуска средства за финансо-
во подпомагане на обучението за придобиване
на професионална квалификация на лица до
29-годишна възраст, включително стажанти от
висшите училища в страната, заели новите ра-
ботни места, разкрити при осъществяването на
инвестиция от клас А и от клас Б, когато: